תערוכת הפרח

תערוכת הפרח הייתה אירוע תיירותי שנערך בחיפה מדי שנה, בימי חול המועד פסח החל משנות ה-50 של המאה ה-20 ועד שנות ה-90. בשנת 2012 חודשה התערוכה, בשם תערוכת הפרח הבינלאומית חיפה.

היסטוריה
דוד צירקין צפריר הציע לראש העיר אבא חושי שתערוכה, שבה יוצגו פרחים וצמחי נוי, תיערך כל שנה בחיפה. את התערוכה הראשונה תכנן וביצע אדריכל הגנים של עיריית חיפה משה רול. התערוכה התקיימה בשנותיה הראשונות בגן בנימין בשכונת הדר הכרמל וכשגדלה עברה לגן האם שבמרכז הכרמל. 

קהל היעד של התערוכה היה הן אנשי מקצוע (שוזרי ומעצבי פרחים וגננים) והן הקהל הרחב - תלמידים וחובבי פרחים שהגיעו לתערוכה מכל רחבי הארץ והעולם - עשרות אלפי מבקרים בשנותיה הראשונות, ובשיאה מאות אלפים. 

בשנת 2012 חודשה התערוכה ביוזמתו של ראש העיר יונה יהב, ונערכה בפארק הכט.

קישורים חיצוניים
 סיור וירטואלי בתערוכת הפרח הבינלאומית חיפה 2012, באתר 360 ישראל
 ענבל סינגר, ביקרנו ב"תערוכת הפרח הבינלאומית", ומצאנו את נמו!, באתר mako, 5 באפריל 2012
 שוש להב, תערוכת הפרח הבינלאומית בחיפה, חוזרת במלא הדרה, באתר של ארגון גמלאי בנק דיסקונט, 1 באפריל 2012
 
 אלבום מתערוכת הפרחים התשיעית הבינלאומית בחיפה 1960, מתוך הארכיון ע"ש אבא חושי, האוספים הדיגיטליים של ספריית יונס וסוראיה נזריאן, אוניברסיטת חיפה
 
 
 
  תערוכת הפרח בחיפה. יומני כרמל, יוני 1955 (התחלה 0:53) 

גינון
פרחים בתרבות
חיפה: אירועים